CELEX: 32005R1214
Language: lv
Date: 2005-07-28 00:00:00
Title: Komisijas Regula (EK) Nr. 1214/2005 (2005. gada 28. jūlijs), ar kuru labo grieķu, holandiešu, latviešu, igauņu, itāļu, lietuviešu, portugāļu, somu, spāņu un zviedru valodas redakcijas Regulai (EEK) Nr. 1722/93, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 par ražošanas kompensācijām labības nozarē

29.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 199/30
            
         
      KOMISIJAS REGULA (EK) Nr. 1214/2005
   (2005. gada 28. jūlijs),
   ar kuru labo grieķu, holandiešu, latviešu, igauņu, itāļu, lietuviešu, portugāļu, somu, spāņu un zviedru valodas redakcijas Regulai (EEK) Nr. 1722/93, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 par ražošanas kompensācijām labības nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1) un jo īpaši tās 8. panta 3. punktu,
   tā kā:
   
               (1)
            
            
               Komisijas Regulas (EEK) Nr. 1722/93 (2), kas grozīta ar Regulas (EEK) Nr. 1548/2004 1. panta 4. punktu, 9. panta 2. punkta pirmās daļas otrajā teikumā ir kļūda holandiešu, igauņu, somu, grieķu, itāļu, latviešu, lietuviešu, portugāļu, spāņu un zviedru valodas redakcijā.
            
         
               (2)
            
            
               Šī kļūda ir jāizlabo, lai novērstu kļūdainu interpretāciju un nodrošinātu Regulā (EEK) Nr. 1722/93 paredzēto pasākumu pareizu piemērošanu.
            
         
               (3)
            
            
               Tā kā šis labojums nerada nekādas neizdevīgas vai diskriminējošas sekas vieniem ražotājiem par labu citiem, tas jāpiemēro no Regulas (EK) Nr. 1548/2004 spēkā stāšanās dienas.
            
         
               (4)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 1722/93, kas grozīta ar Regulas (EK) Nr. 1548/2004 1. panta 4. punktu, 9. panta 2. punkta pirmās daļas otro teikumu aizstāj ar šādu:
   “Tomēr, ja ražošanas kompensācijas summa ir mazāka par 16 euro par tonnu cietes, nodrošinājumu nepieprasa un šīs Regulas 10. pantā paredzētos pārbaudes un kontroles pasākumus nepiemēro.”
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   Šo regulu piemēro no 2004. gada 3. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 28. jūlijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp.
   
   
      (2)  OV L 159, 1.7.1993., 112. lpp. Regulā jaunākie grozījumi izdarīti ar Regulu (EK) Nr. 1548/2004 (OV L 280, 31.8.2004., 11. lpp.).